CWT คุมต้นทุนผลิตได้ดี ไตรมาส 2 พลิกกำไร
CWT คุมต้นทุนผลิตได้ดี ไตรมาส 2 พลิกกำไร 6.21 ลบ.จากปีก่อนขาดทุน 22.21 ลบ.หลังบริหารต้นทุนได้ดีมีรายได้ขายเพิ่มขึ้น ส่วนงวด 6 เดือนมีกำไร 14.71 ลบ.จากปีก่อนขาดทุน 29.81 ลบ.
17 ส.ค. 2558

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 6.21 ล้านบาท หรือมีกำไรสุทธิ 0.02 บาทต่อหุ้น เทียบกับช่วงเดียวกันของปีก่อนที่ผลขาดทุนสุทธิ 22.21 ล้านบาท หรือขาดทุนสุทธิ 0.06 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 14.71 ล้านบาท หรือ 0.04 บาทต่อหุ้น จากช่วงเดียวกันของปีก่อนที่มีขาดทุนสุทธิ 29.81 ล้านบาท หรือมีกำไรสุทธิ 0.08 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัทมีรายได้จากการขายและบริการจำนวนเพิ่มขึ้น ขณะที่บริษัทมีต้นทุนขายและบริการลดลงจากต้นทุนการผลิตลดลงจากการปรับปรุงกระบวนการผลิตให้มีประสิทธิภาพ